b'\n_START_ARTICLE_\nKe\xc4\x8diga\n_START_SECTION_\nOpis\n_START_PARAGRAPH_\nKe\xc4\x8diga lahko v dol\xc5\xbeino dose\xc5\xbee od 100 do 125 cm in lahko tehta do 16\xc2\xa0kg. Barva hrbta in bokov je med osebki precej razli\xc4\x8dna, trebuh pa je obi\xc4\x8dajno rumenkasto bele barve. _NEWLINE_Repna plavut je asimetri\xc4\x8dna. Od drugih jesetrovk se ke\xc4\x8diga lo\xc4\x8di, ker je manj\xc5\xa1a in ima dalj\xc5\xa1i, raven, v\xc4\x8dasih rahlo navzgor zasukan gobec. Po bokih in hrbtu ima ve\xc4\x8dje \xc5\xa1tevilo manj\xc5\xa1ih ko\xc5\xa1\xc4\x8denih \xc5\xa1\xc4\x8ditov v 5. vrstah.\n_START_SECTION_\nHabitat in obna\xc5\xa1anje\n_START_PARAGRAPH_\nKe\xc4\x8digin glavni vir hrane je talno \xc5\xbeivalstvo, zlasti li\xc4\x8dinke \xc5\xbeu\xc5\xbeelk, pa tudi raki in \xc4\x8drvi._NEWLINE_Dose\xc5\xbee starost od 22 do 25 let. Samci spolno dozorijo med tretjim in sedmim letom, samice pa med \xc4\x8detrtim in dvanajstim letom starosti. Drsti se aprila in maja, ribe pa se na drsti\xc5\xa1\xc4\x8da selijo po re\xc4\x8dnem toku navzgor. Samica na pe\xc5\xa1\xc4\x8deno dno odlo\xc5\xbei med 15,000\xe2\x80\x9344,000 iker, najraje v vodo s temperaturo med 12 in 17\xc2\xa0\xc2\xb0C._NEWLINE_V Sloveniji je bila ke\xc4\x8diga v\xc4\x8dasih relativno pogosta, danes pa je izjemno redka in je uvr\xc5\xa1\xc4\x8dena na Seznam zavarovanih \xc5\xbeivalskih vrst.\n_START_SECTION_\nPrehrana\n_START_PARAGRAPH_\nKe\xc4\x8diga je kot delikatesa izjemno priljubljena v Rusiji, kjer se goji in lovi tudi zaradi iker iz katerih se prideluje kaviar izjemne kakovosti.'